പാക്കിസ്ഥാന് പര്യടനം റദ്ദാക്കി മടങ്ങിയ കിവീസ് താരങ്ങള് ദുബായില് പാക്കിസ്ഥാന് വിട്ടത് ചാര്ട്ടേഡ് വിമാനത്തില്! ഇംഗ്ലണ്ടും പാക് പര്യടനത്തില് നിന്ന് പിന്മാറിയേക്കും ദുബായ്: സുരക്ഷാ പ്രശ്നം ഉയര്ത്തി പാക്കിസ്ഥാന് പര്യടനം റദ്ദാക്കിയ ന്യൂസീലന്ഡ് ക്രിക്കറ്റ് ടീം ദുബായില് എത്തി. ചാര്ട്ടേര്ഡ് വിമാനത്തില് പാക്കിസ്ഥാനില് നിന്ന് മടങ്ങിയ 34 അംഗ ന്യൂസീലന്ഡ് ടീമാണ് യുഎഇയിലെത്തിയത്. ഇവിടെ 24 മണിക്കൂര് സെല്ഫ് ഐസലേഷന് പൂര്ത്തിയാക്കിയശേഷം സംഘത്തിലെ 24 താരങ്ങള് ന്യൂസീലന്ഡിലേക്കു മടങ്ങും. ശേഷിക്കുന്ന 10 പേര് ട്വന്റ20 ലോകകപ്പിനു മുന്നോടിയായി ന്യൂസീലന്ഡ് ടീമിനൊപ്പം ചേരുന്നതിന് യുഎഇയില്ത്തന്നെ തുടരും. ന്യൂസീലന്ഡ് ക്രിക്കറ്റ് ടീമിന് പാക്കിസ്ഥാനില്നിന്ന് സുരക്ഷിതമായി പുറത്തുകടക്കാന് സൗകര്യമൊരുക്കിയ പാക്കിസ്ഥാന് ക്രിക്കറ്റ് ബോര്ഡിന് ന്യൂസീലന്ഡ് ക്രിക്കറ്റ് തലവന് ഡേവിഡ് വൈറ്റ് നന്ദി അറിയിച്ചു. പാക്കിസ്ഥാന് ക്രിക്കറ്റിനെ സംബന്ധിച്ച് വളരെ പ്രതിസന്ധി നിറഞ്ഞ സമയമാണ് ഇതെന്ന് ഞങ്ങള്ക്കറിയാം. ഞങ്ങളോട് കാണിച്ച എല്ലാ സ്നേഹത്തിനും കരുതലിനും പാക്കിസ്ഥാന് ക്രിക്കറ്റ് ബോര്ഡിനും പിസിബി തലവന് വസിം ഖാനും നന്ദി വൈറ്റ് പറഞ്ഞു. ദീര്ഘകാലത്തെ ഇടവേളയ്ക്കുശേഷം പാക്കിസ്ഥാനില് പര്യടനത്തിന് എത്തിയ ന്യൂസീലന്ഡ് ടീം ആദ്യ മത്സരത്തിന് ഇറങ്ങാനിരിക്കെയാണ് ടോസിനു തൊട്ടുമുന്പായി പര്യടനം തന്നെ ഉപേക്ഷിച്ചത്. മത്സരം മൂന്നു മണിക്ക് ആരംഭിക്കാനിരിക്കെ ന്യൂസീലന്ഡ് താരങ്ങള് കളത്തിലിറങ്ങാന് വിസമ്മതിക്കുകയായിരുന്നു. ന്യൂസീലന്ഡ് ടീമിലെ താരങ്ങളില് ചിലര്ക്ക് കോവിഡ് സ്ഥിരീകരിച്ചെന്നായിരുന്നു ആദ്യ റിപ്പോര്ട്ട്. എന്നാല്, സുരക്ഷാ കാരണങ്ങളാല് പരമ്ബര തന്നെ റദ്ദാക്കുകയാണെന്ന് പിന്നാലെ ന്യൂസീലന്ഡ് ബോര്ഡ് അറിയിച്ചു. 2002ല് ന്യൂസീലന്ഡ് പാക്കിസ്ഥാനില് പര്യടനം നടത്തുന്ന സമയത്ത് ടീമംഗങ്ങള് താമസിച്ചിരുന്ന കറാച്ചിയിലെ ഹോട്ടലിനു പുറത്ത് ബോംബ് സ്ഫോടനം നടന്നിരുന്നു. തുടര്ന്ന് പര്യടനം വെട്ടിച്ചുരുക്കി അവര് നാട്ടിലേക്കു മടങ്ങി. 2003ല് അഞ്ച് ഏകദിനങ്ങള്ക്കായി അവര് ഇവിടെയെത്തിയെങ്കിലും അതിനുശേഷം സുരക്ഷാ കാരണങ്ങളാല് ഇതുവരെ പാക്കിസ്ഥാനിലേക്ക് വന്നിട്ടില്ല. ന്യൂസിലന്ഡ് പിന്മാറിയതിന് പിന്നാലെ മറ്റൊരു ടീമും അതൃപ്തി അറിയിച്ചതായാണ് റിപ്പോര്ട്ട്. ഇംഗ്ലണ്ടാണ് പാക് പര്യടനത്തില് നിന്ന് പിന്മാറിയേക്കുമെന്ന് അറിയിച്ചിരിക്കുന്നത്. ഒക്ടോബറില് രണ്ട് ടി20 മത്സരങ്ങള്ക്കായി ഇംഗ്ലണ്ട് പാക്കിസ്ഥാനിലെത്തുമെന്നാണ് അറിയിച്ചിരുന്നത്. ഇംഗ്ലണ്ട് ആന്ഡ് വെയ്ല്സ് ക്രിക്കറ്റ് ക്രിക്കറ്റ് ബോര്ഡ് ഇക്കാര്യം ഔദ്യോഗികമായി അറിയിച്ചു. പാക്കിസ്ഥാനെതിരായ പരമ്ബരയില് നിന്ന് ന്യൂസിലന്ഡ് പിന്മാറിയത് ഞങ്ങള് മനസിലാക്കുന്നു. പാക്കിസ്ഥാനിലെ സാഹചര്യങ്ങള് വിലയിരുത്താന് ഞങ്ങളുടെ സുരക്ഷാവിഭാഗം പ്രതിനിധികള് അവിടെ നിലയുറപ്പിച്ചിട്ടുണ്ട്. അവരുമായി ബന്ധപ്പെട്ട ശേഷം പര്യടനം തുടരണമോ വേണ്ടയോ എന്നുള്ള കാര്യത്തില് തീരുമാനമെടുക്കും. ഒന്നോ രണ്ടോ ദിവസത്തിനുള്ളില് ഇക്കാര്യം ഞങ്ങള് അറിയിക്കും. ഇസിബി വ്യക്തമാക്കി. അതേസമയം പര്യടനം റദ്ദാക്കിയാല് ഐപിഎല്ലിന് ഗുണമുണ്ടാവും. റിപ്പോര്ട്ട് പ്രകാരം സംഭവിച്ചാല് ഇംഗ്ലണ്ട് താരങ്ങള്ക്ക് ഐപിഎല്ലില് തുടരാം. സുരക്ഷാകാരണങ്ങള് ചൂണ്ടിക്കാട്ടി കഴിഞ്ഞ ദിവസമാണ് ന്യൂസിലന്ഡ് പരമ്ബരയില് നിന്ന് പിന്മാറിയത്. മത്സരം തുടങ്ങാന് മണിക്കൂറുകള്ക്ക് മുമ്ബായിരുന്നു കിവീസ് ടീമിന്റെ പിന്മാറ്റം. 18 വര്ഷത്തെ ഇടവേളക്ക് ശേഷമായിരുന്നു ന്യൂസിലാന്ഡ് ക്രിക്കറ്റ് ടീം പാക്കിസ്ഥാനില് പര്യടനത്തിനായി എത്തിയത്. 2009ല് ശ്രീലങ്കന് ക്രിക്കറ്റ് ടീമിന്റെ ബസിന് നേരെ ഉണ്ടായ ആക്രമണത്തെ തുടര്ന്ന് പാക്കിസ്ഥാന് പര്യടനം നടത്താന് പ്രധാന ടീമുകള് വിസമ്മതിച്ചിരുന്നു. എന്നാല് ഈ വര്ഷമാദ്യം ദക്ഷിണാഫ്രിക്ക പാക്കിസ്ഥാനില് കളിച്ചിരുന്നു. Stories you may Like